Folketing
2011-02-08

Når vi laver anmeldeordninger her, er det for at lempe i sagsbehandlingstiden ude i kommunerne, når man gerne vil udskifte en gammel gyllebeholder med en nyere og mere sikker gyllebeholder. Det er sådan set ganske enkelt det, der ligger i det. Så det her med, at vi nu også har indført krav om, at man ikke må sætte nye gyllebeholdere op tættere end 100 m fra et vandløb, er jo i høj grad en skærpelse og en miljøforbedring, og ligeså at vi også har nye krav her til gyllebarrierer. Alt i alt tak for en spændende andenbehandling. Jeg ser frem til tredjebehandlingen.